open-index/open-wikipedia-markdown huggingface dataset:
Mark Jooris

**Mark Jooris** (3. helmikuuta 1964 Burlington, Ontario, Kanada) on entinen kanadalainen jääkiekkoilija, jonka uran suurimpiin saavutuksiin kuuluu muun muassa MLH:in pistepörssin voitto kausilla 2001–2002 sekä 2004–2005. Jooris pelasi 69 ottelua SM-liigassa Porin Ässissä.

## Ura
Jooris aloitti uransa yliopistoliiga NCAA:ssa edustaen New Yorkin Troysta kotoisin olevaa R.P.I. (*Rensselaer Polytechnic Institute*) yliopistojoukkuetta. R.P.I. pelasi ECAC -konferenssissä. Viimeisellään kaudella 1985–1986 Jooris voitti joukkueen sisäisen pistepörssin tehden 60 tehopistettä. Koko liigassa Jooris oli kauden yhdeksänneksi paras maalintekijä, tehden maaleja 34.

Ennätyskautensa jälkeen Jooris siirtyi Porin Ässiin, jossa kaudella  pelasikin vain 27 ottelua tehoin 12 maalia ja 24 syöttöä. Seuraavalla kaudella  Jooris pelasi melkein täyden kauden, jättäen pelaamatta 44 ottelusta vain kaksi. Jooris teki tehoja 63 (29+34), voittaen Ässien pistepörssin sekä ollen koko liigan pistepörssissä kolmas.

Jooris palasi loppukaudeksi Amerikkaan ja pelasi AHL-liigassa yhteensä 10 ottelua kahdessa joukkueessa. Kausi 1988–1989 meni Joorisilta Kanadan maajoukkueessa. Jooris pelasi 52 ottelua, ja oli kauden eniten maaleja tehnyt pelaaja. Samassa joukkueessa pelasivat 15-vuotias Eric Lindros sekä 17-vuotias Kris Draper. 

Jooris siirtyi Saksaan, jossa hän pelasi yhdeksän kautta, edustaen kuutta seuraa. Kaikki kaudet hän vietti korkeimmalla sarjatasolla eli 1. Bundesliigassa, lukuun ottamatta kautta 1991–1992, jolloin hän pelasi 50 ottelua Berlin Dynamo EHC -joukkueessa. Neljä viimeistä kautta sarjan nimi oli nykyinenkin DEL.

Kaudella 1998–1999 Jooris jatkoi Euroopassa, Sveitsin National League B:ssä Servette Genevessä, jonka pistepörssin Jooris voitti. Samalla kaudella hän edusti pääsarjaseuraa Rapperswil-Jonaa, kuitenkin vain kaksi ottelua. 

Kauden 2000–2001 Jooris oli pelaamatta. Jooris pelasi loppu-uransa Kanadassa MLH-liigassa, Dundas Real McCoys -nimisessä seurassa. Hän voitti liigan pistepörssin kahdesti (2001–2002, 2004–2005). Jooris esiintyi vielä Suomen mediassa, kun häntä haastateltiin tammikuussa 2007 Satakunnan Kansaan. Hän kertoi haluavansa vielä joskus valmentaa Ässiä liigassa.

## Tilastot

## Lähteet

* 
* 

### Viitteet
Lauri Vahtre

**Lauri Vahtre** (s. 22. maaliskuuta 1960 Tartto, Viro, Neuvostoliitto) on virolainen poliitikko, historiantutkija, kirjailija ja kääntäjä.

Vahtre on Isänmaa-puolueen jäsen. Hän on kuulunut Viron parlamenttiin Riigikoguun vuosina 1992–2003 ja 2007–2011. Hän oli Tallinnan kaupunginvaltuutettu 1992–1996.

Vahtre syntyi Tartossa aikana jolloin Viro kuului Neuvostoliittoon. Hän valmistui ylioppilaaksi vuonna 1978 jonka jälkeen hän opiskeli historiaa Tarton yliopistossa. Hän on työskennellyt historiantutkijana muun muassa Viron ulkoilmamuseossa sekä kirjoittanut useita historian oppikirjoja. Suomeksi häneltä on käännetty vuonna 2010 julkaistu *Absurdin suurvalta* jossa hän kertoo ironisesti omakohtaisista kokemuksista Neuvostoliiton aikana.

Vahtre oli toinen käsikirjoittaja 12-osaisessa televisiosarjassa Viro – Tuulten pieksämä maa joka esitettiin myös Suomessa TV1-kanavalla vuonna 2018. 

Vahtre on naimisissa ja hänellä on kaksi poikaa. Lauri Vahtren isä oli historiantutkija Sulev Vahtre.

## Suomennettuja teoksia
*  (Alkuteos: *Absurdi Impeerium*, 2007)

## Lähteet
Ali Abdalla

**Ali Abdalla** (s. 2. marraskuuta 1982 Mariti) on eritrealainen kestävyysjuoksija. 

Vuonna 2001 Adballa oli Afrikan nuorten mestaruuskilpailuissa pronssilla 10&nbsp;000 metrin juoksussa. Maastojuoksun MM-kisoissa hän on ollut parhaimmillaan kahdeksas pitkällä matkalla Fukuokassa huhtikuussa 2006. Eritrean joukkue voitti samassa kisassa hopeaa. 

Osakan MM-kisoissa vuonna 2007 Abdalla sijoittui 5&nbsp;000 metrin juoksussa kymmenenneksi. Hän oli samalla matkalla myös mukana Pekingin olympialaisissa vuonna 2008, mutta ei selviytynyt loppukilpailuun.

## Ennätykset

Lähde: 

## Lähteet

## Aiheesta muualla

*
Pakkotoimikorvaus

**Pakkotoimikorvaus** on omistajalle tai jonkin oikeuden haltijalle maksettava korvaus siitä, että viranomaisen päättämin pakkotoimin omistus- tai muuta oikeutta rajoitetaan tai se lunastetaan tai sallitaan aiheuttaa sille vahinkoa. Eräs pakkotoimikorvauksen laji on pakkolunastuksen vuoksi suoritettava lunastuskorvaus. *Vahinkotoimikorvaus* tulee kyseeseen silloin, kun toisen omaisuuteen kohdistuu viranomaisen sallimia vahingollisia vaikutuksia, kuten esimerkiksi naapuruusoikeudellinen immissio tai tulva.

Vesilain mukaan toisen vireille paneman hankkeen aiheuttamat vahingot korvataan lupamenettelyn yhteydessä. Tielainsäädännön mukaan korvaukset käsitellään tietoimituksessa ja kaivoslainsäädännön mukaan kaivospiiritoimituksessa. Esimerkiksi vedenottamon suoja-aluetta perustettaessa tietyt toimet alueella kielletään, jolloin siitä toiselle aiheutuva vahinko ja haitta on korvattava. Samoin on muinaismuiston suoja-alueen laita. Toisaalta maa-aineksen ottoluvan epääminen aikaansaa korvausvelvollisuuden vain, jos aluetta ei voi käyttää muuhun hyötyä tuottavaan toimintaan.

## Lähteet
Putkaradio

**Putkaradio** on rap-artisti Skandaalin ensimmäinen studioalbumi. Albumi julkaistiin Kingsize -levy-yhtiön kautta 6. kesäkuuta 2003.

## Kappaleet
# Tervetuloo! (2:19)
# Superskandaali (3:59)
# Mikä hiphop? (4:00)
# Bileet (5:51)
# Pesäst pesään (3:37)
# Anna mä selitän (skitti) (0:34)
# Yritä ymmärtää (4:44)
# Anssin Volkswagen (3:43)
# Syntymävika (mukana Jotflow) (3:53)
# Ei kiinnosta (4:31)
# Ei pysty (3:34)
# Liikaa skandaalia (4:08)
# Valtavirtaviihde (3:28)
# Sana sanasta (mukana Urbaanilegenda) (4:30)
# Hautajaismusiikkii (mukana Joniveli) (4:51)
# Tapa mut (3:27)
# Mun elämä (4:31) (Bonuskappale)
# Joka päivä dokaa Hennyy (2:59) (Bonuskappale)

## Singlet

## Aiheesta muualla
* Meteli.net
* Mikseri.net
* DNA.fi
Henrietta Lehtonen

**Henrietta Lehtonen** (s. 30. joulukuuta 1965 Tampere) on suomalainen kuvataiteilija.

Lehtonen opiskeli aluksi arkkitehtuuria Tampereen teknillisessä korkeakoulussa. Hänen teoksiaan oli ensi kertaa esillä vuonna 1987 Nuorten näyttelyssä Helsingin Taidehallissa.
Lehtosen julkisia töitä ovat "Kirjasto" (1991) Tesoman kirjastossa Tampereella ja *Sormenjälkiseinä* (1998) Linnainmaan sosiaali- ja terveyskeskuksessa Tampereella. Hänelle myönnettiin Kuvataiteen valtionpalkinto vuonna 1992. Vuonna 1993 Lehtonen sai Maija ja Urpo Lahtisen säätiön myöntämän 150&nbsp;000 markan taidepalkinnon.
Lehtonen soveltaa teoksiinsa maalausta, kuvanveistoa, installaatiota, videota, valoa ja kirjailua. .

## Lähteet

## Aiheesta muualla
*Henrietta Lehtosen kotisivu
*Henrietta Lehtonen taiteilijamatrikkelissa
*
John Worrall

**John Worrall** (s.27. marraskuuta 1946)on brittiläinen tieteenfilosofiaan erikoistunut filosofi. Hän toimii London School of Economics and Political Sciencen tieteenfilosofian professorina vuodesta 1998.

Worrall tunnetaan strukturaalisen realismin kehittäjänä. Worrall on saanut vaikutteita erityisesti Imre Lakatokselta, ja hän on toimittanut tämän kootut teokset.

## Julkaisuja

* ”Why Science Discredits Religion”, teoksessa Peterson, M. & Vanarragon, R. (toim.) *Contemporary Debates in Philosophy of Religion*. Blackwell, 2004 
* ”Normal Science and Dogmatism, Paradigms and Progress: Kuhn versus Popper and Lakatos”, teoksessa Nickles, T. (toim.): *Thomas Kuhn*. Cambridge University Press, 2003
* ”What Evidence in Evidence-Based Medicine”, *Philosophy of Science*, September 2002 (yhdessä E. Scerrin kanssa) 
* ”Prediction and the periodic table”, *Studies in the History and Philosophy of Science* Vol 32/3, 2001
* ”Kuhn, Bayes and 'Theory-Choice': How Revolutionary is Kuhn's Account of Theoretical Change?”, teoksessa Nola, R. & Sankey, H. (toim.): *After Popper, Kuhn and Feyerabend: Recent Issues in Theories of Scientific Method*, 2000
* ”The Scope, Limits and Distinctiveness of the Method of 'Deduction from the Phenomena': Some Lessons from Newton's 'Demonstrations' in Optics”, *The British Journal for the Philosophy of Science*, 2000
* ”Two Cheers for Naturalised Philosophy of Science”, *Science and Education*, July 1999
* ”Structural Realism: the Best of Both Worlds”, teoksessa Papineau, D. (toim.) *The Philosophy of Science* (Oxford 1996)
* *[[Routledge Encyclopedia of Philosophy]]* (tieteenfilosofian aihealueen toimittaja), (Routledge, 1998)
* ”Philosophy and Natural Science”, teoksessa Grayling, A. C. (toim.), *Philosophy 2. Further through the subject* (Oxford University Press, 1998)
* ”'Revolution in Permanence': Karl Popper on theory-change in science”, teoksessa O'Hear, Anthony (toim.): *Karl Popper: Problems and Philosophy* (CUP, 1995) 
* *The Ontology of Science*, toim. (Dartmouth Publishing Co, 1994)

## Aiheesta muualla

* John Worrall  London School of Economics and Political Science
Kultalevy (albumi)

**Kultalevy** on rap-artisti Skandaalin toinen studioalbumi. Albumi julkaistiin Kingsize-levy-yhtiön kautta 8. syyskuuta 2004. Kappaleeseen ”Elämä on peli” on samplattu sävellys Jukka Kuoppamäen kappaleesta ”Oi rakkahin”.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Singlet

## Aiheesta muualla
* Meteli
Norsk Rikskringkasting

**Norsk rikskringkasting AS** **(NRK)** on Norjan julkisen palvelun yleisradioyhtiö.  Sillä on kolme valtakunnallista televisiokanavaa, neljä radiokanavaa sekä verkkosisältöä. NRK saa rahoituksensa Norjan valtionbudjetista sekä pienen osan urheilu- ja kulttuuritapahtumien sponsorimaksuista ja ohjelmaideoiden myymisestä.

NRK on Euroopan yleisradiounionin perustajajäsen.

## Historia
Sana "kringkasting" on käännös englannin kielen sanasta "", ja sitä käytettiin ensimmäisen kerran vuonna 1925, jolloin yksityinen Kringkastingselskapet A/S perustettiin. Vuonna 1933 Kringkastingselskapet A/S:n korvasi valtiollinen NRK. Sillä oli monopoli radiolähetyksissä aina 1980-luvulle asti, jolloin Willochin hallitus salli yksityiset paikallisradioasemat.  NRK oli myös ainoa toimija televisiolähetyksien osalta vuoteen 1992 asti, jolloin yksityinen TV 2 perustettiin.
Ensimmäiset, kokeelliset televisiolähetykset Norjassa tehtiin vuonna 1954, ja säännölliset lähetykset alkoivat vuonna 1960. Koelähetykset väreissä aloitettiin vuonna 1972, ja 1975 alkoivat säännölliset väritelevisiolähetykset. Teksti-tv otettiin käyttöön vuonna 1983.

NRK:lla oli vain yksi radiokanava ja yksi televisiokanava vuoteen 1984 saakka, jolloin P2-radiokanava perustettiin. Se oli tarkoitettu kevyemmälle sisällölle kuin P1. Vuonna 1993 aloitti kolmas kanava, P3, joka suunnattiin nuorisolle. Vuosituhannen vaihteen molemmin puolin digitalisaation mahdollistamana perustettiin lisäksi erikoiskanavia, jotka keskittyivät tiettyyn asiaan, kuten klassiseen musiikkiin tai uutisiin.  Vuonna 2017 Norjassa luovuttiin kokonaan analogisista FM-lähetyksistä ja siirryttiin DAB-teknologiaan. Radiolähetyksiä ei siis voi kuunnella perinteisellä autoradiolla.

Television puolella NRK perusti toisen kanavansa NRK2:n vuonna 1996. Vuonna 2007 tuli lisäksi kolmas kanavapaikka, jossa vuorottelevat lapsille suunnattu NRK Super sekä kulttuurikanava NRK3.

## Pääjohtajat

* 1934–1940: Olav Midttun
* 1940–1945: Toralv Øksnevad (Lontoossa)
* 1948–1962: Kaare Fostervoll
* 1962–1972: Hans Jacob Ustvedt
* 1972–1981: Torolf Elster
* 1981–1989: Bjartmar Gjerde
* 1989–2001: Einar Frøde
* 2001–2007: John G. Bernander
* 2007–2013: Hans-Tore Bjerkaas
* 2013–2022: Thor Gjermund Eriksen
* 2022–: Vibeke Fürst Haugen

## Televisiokanavat
* NRK1 (1960–)
* NRK2 (1995–)
* NRK3 (2007–)
* NRK Super (2007–)
*NRK1 Tegnspråk (2001–)
*NRK Rogaland 24

## Radiokanavat
* NRK P1 (vastaavanlainen kuin Yle Radio Suomi)
* NRK P1+

* NRK P2 (vastaavanlainen kuin Yle Radio 1)
* NRK P3 (nuorille suunnattu popkanava)
* NRK P13 (Rock)
* NRK mP3
* NRK Alltid nyheter (uutiskanava) 
* NRK Super (lapsille)
* NRK Klassisk (klassisen musiikin kanava)
* NRK Sápmi Radio (saamenkielinen)
* NRK Jazz
* NRK Folkemusikk
* NRK Sport
* NRK P3 Urørt (soittaa uutta norjalaista musiikkia artisteilta, joilla ei ole levytyssopimusta)
* NRK P13 Radioresepsjonen (radioteatteri)
* NRK P3 National Rap Show (räppiä)

## Lähteet

## Aiheesta muualla

*NRK:n verkkosivut
Yankee Stadium

**Yankee Stadium** on New Yorkin Bronxissa sijaitseva New York Yankees -baseballjoukkueen kotistadion. Stadion valmistui vuonna 2009 ja korvasi alkuperäisen, vuonna 1923 valmistuneen Yankee Stadiumin. Stadionilla pelaa kotiottelunsa myös MLS-seura New York City FC.

## Historia

Alkuperäinen Yankee Stadium oli valmistunut vuonna 1923 New York Yankees -baseballjoukkueen kotistadionina. Joukkueen omistajat Tillinghast L’Hommedieu Huston ja Jacob Rupert omistivat myös stadionin ja myöhemmin se oli päätynyt useamman kaupan kautta Ricen yliopiston omistukseen. New Yorkin kaupunki pakotti Ricen myymään stadionin 2,5 miljoonan dollarin hintaan vuonna 1971. Rakennuksesta tuli julkista omaisuutta ja sitä oli tarkoitus modernisoida. Yankees vuokrasi stadionia kaupungilta vuonna 1976 valmistuneiden uudistustöiden jälkeen.

1980-luvulla Yankeesin omistaja George Steinbrenner alkoi kampanjoida uuden stadionin rakennuttamisen puolesta. Alustava sopimuksen uudesta stadionista hyväksyi silloinen pormestari Rudy Giuliani vuonna 2001. Rakennushankkeen hinnaksi arvioitiin 1,6 miljardia dollaria, josta julkisin varoin katettiin puolet. Kaupunki piti omistuksessaan stadionin tontin. Rakennustyöt alkoivat 109. elokuuta 2006. Uusi stadion oli tuolloin kallein Yhdysvaltoihin rakennettu urheilupaikka. Viimeinen peli vanhalla stadionilla pelattiin 21. syyskuuta 2008 ja vanhan stadionin purkutyöt alkoivat maaliskuussa 2009.

Ensimmäinen peli uudella stadionilla pelattiin Yankeesin ja Chicago Cubsin ystävyysotteluna 3. huhtikuuta 2009. Yankees voitti lukemin 7–4 ja myöhemminsaman vuoden Major League Baseball -kauden.

## Rakennus

Uuden Yankee Stadiumin suunnittei arkkitehtitoimisto Populous. Uusi stadion suunniteltiin muistuttamaan vanhaa. Ulkosivun rakentamiseen käytettiin Indianan kalkkikiveä, graniittia ja sementtiä. Kentän mitat ovat samat, kuin vanhan stadionin kentän. Vain sen takaverkko on lyhyempi. Kuuluisien pelaajien muistomerkkejä käsittävä Monument Park siirrettiin keskikentän seinän taakse.

Katsomon istumapaikkoja on 52&nbsp;325 eli yli 4&nbsp;000 vähemmän kuin alkuperäisessä. Ensimmäiset kahdeksan riviä kentältä eli niin sanottu "Legends Suites" ovat kuuluneet ammattiurheilun kalleimpiin istumapaikkoihin. Paikat ovat hintansa takia tulleet tunnetuiksi hyvin hankalasti myytävinä paikkoina. Arvostelua on herättänyt tästä johtuvat tyhjät paikat televisiolähetyksissä. VIP-aitioita on 59 alkuperäisen 19 sijaan.

Rakennukseen kuuluu myös enemmän vessoja, sekä 25 kiinteää ja 112 liikutettavaa myyntikioskia.

## Lähteet

## Aiheesta muualla

* Stadion New York Yankeesin sivuilla
WASP-12

**WASP-12** on Aurinkoa hieman painavampi ja kirkkaampi G0-tyypin tähti Ajomiehen tähdistössä 871 valovuoden päässä Maasta.

## WASP-12b
Tällä tähdellä on hyvin lähellä kiertävä, suureksi osaksi kaasusta koostuva eksoplaneetta. Planeetta WASP-12b on läpimitaltaan laskettua suurempi, ja se kiertää hyvin lähellä keskustähteään. Kiertoaika on noin 1.09 päivää. Se on ensimmäinen löydetty hiilipitoinen eksoplaneetta, ja hiiltä sillä on enemmän kuin happea.

## Lähteet

## Aiheesta muualla
*WASP-12
Round the World

**Round the World** on rap-duo YOR123:n ja Skandaalin 16. helmikuuta 2005 julkaistu albumi. Levyn mukana tuli myös rajoitettuna painoksena bonus-levy.

Albumilla vierailevat muun muassa yhdysvaltalaiset Ghostface Killah ja Inspectah Deck sekä ruotsalainen Ken Ring nimellä *Ken*.

## Kappaleet
# 
#  (mukana Inspectah Deck)
#  
#  
# 
#  
#  
# 
# 
# 
# 
# 
# 
# 
# 
# 

### Bonuslevy
# That's Wsup (mukana Dan-E-O & D.L. Incognito, Daetona & Eternia)
# Rap School (mukana Freestyle)
# Mikit saa kyytii (mukana Ayesha)
# Respect (mukana Maveric)
# What It Takes (mukana Shortfuse)
# Keep Distance "Pikku G" Remix (mukana Jeru The Damaja)
# Keep Distance " Nate" Remix (mukana Jeru the Damaja)
# Live At "Voice-Out" TV-Show - Yle Music Video
# Making of The Album - Interview Video
# Invasion - Video Gallery

## Singlet

## Lähteet

## Aiheesta muualla
* Viihdelehti Stara
* Meteli
Eduntasoitus

**Eduntasoitus**, joka tunnetaan myös nimellä **rikastumiskielto**, on vahingonkorvauksen suuruuden määrittämiseen liittyvä toimenpide, jossa vahingon määrästä vähennetään korvauksen saajalle vahingosta koitunut hyöty tai vahingolta säästyneen omaisuuden arvo. Eduntasoitus on latinaksi *compensatio lucri cum damno*, joka on myös eräs toimenpiteestä käytetty nimitys.

## Tarkoitus

Vahingonkorvauksen saamisen ei tulisi johtaa liialliseen hyvitykseen niin, että vahingonkärsijä olisi korvauksen jälkeen paremmassa asemassa kuin ennen vahinkotapahtumaa. Korvaus ei toisin sanoen saa muodostua todellista vahinkoa suuremmaksi. Useimmiten eduntasoituksen käyttö liittyy siihen, että vahinkotapahtuman jälkeiset korjaus- ja kunnostustoimenpiteet on tehty vahinkoa edeltävän laatutason ylittävällä tavalla tai muualta saadut korvaukset, kuten vakuutuskorvaukset, ovat jo turvanneet vahingonkärsijälle osittaisen hyvityksen. Esimerkiksi vahingoittuneella esineellä voi olla määriteltävissä oleva arvo (käyttöarvo, myyntiarvo tai tuottoarvo), joka voidaan vähentää esineen jälleenhankintakustannuksista, jos esinettä ei saada korjattua ennalleen ja on hankittava uusi esine vahingoittuneen tilalle.

## Soveltaminen
Vahingon kärsinyt saattaa vahingonkorvauksen ohella saada muuta korvausta, joka tyypillisesti on vakuutuskorvaus. Eri korvaukset pyritään yhteensovittamaan niin, ettei niiden summa ylitä korvattavan vahingon määrää. Toisin sanoen rikastumiskiellosta seuraa, että vahingonkärsijä menettää mahdollisuutensa vaatia vahingonkorvausta vahingonaiheuttajalta siltä osin kuin korvaus on saatu vakuutuksesta. Rikastumiskiellon vuoksi vahingonkorvausvelvollisuus rajoittuu koskemaan esimerkiksi vain vakuutuksen omavastuuosuuden määrää. Rikastumiskielto koskee kuitenkin vain vahinkovakuutuksia, joten henkivakuutusten yhteydessä vahingonkärsijä voi saada korvausta sekä vakuutuksenantajalta että vahingonkorvausvelvolliselta.

Eduntasoitusta käytetään myös korvattaessa viranomaisen päätöksen aiheuttamia vahinkoja. Esimerkiksi lunastuskorvaus on eräs tällaisen pakkotoimikorvauksen laji.

Vahingonkorvausvaatimus saattaa olla ennenaikainen, jos eduntasoituksen vaikutusta ei vielä kyetä ottamaan huomioon. 

## Esimerkki

*Vahingonkorvausta työansion menetyksestä määrättäessä otettiin vähennyksenä huomioon työntekijälle työllisyyslain nojalla maksettu työttömyyskorvaus.*

Tapauksessa työnantaja, joka oli laittomasti irtisanonut useita työntekijöitä, tuomittiin maksamaan irtisanotuille työntekijöille vahingonkorvausta työansion menetyksestä. Kun työntekijät olivat saaneet työttömyysajaltaan työttömyyskorvausta, tämä korvauksen määrä vähennettiin työnantajan maksamasta vahingonkorvauksesta. Ilman tätä eduntasoitusta työntekijät olisivat saaneet enemmän rahaa työttömyysajaltaan kuin jos olisivat edelleen olleet työsuhteessa ja saaneet normaalia palkkaa. Tällä tavalla työntekijät eivät rikastumiskiellon takia hyötyneet irtisanomisista verrattuna esimerkiksi työnantajan palveluksessa jatkaneisiin.

## Lähteet
Ruky Abdulai

**Ruky Abdulai** (s. 8. elokuuta 1985 Accra) on ghanalaissyntyinen kanadalainen yleisurheilija. Hän on pituushypyn Kanadan mestari vuodelta 2008. Saman vuoden huhtikuussa hän hyppäsi Azusassa Kanadan ennätyksen 672. Ennätyksen rikkoi kesäkuussa Tabia Charles hyppäämällä 682. Abdulai paransi omaa ennätystään 674:än New Yorkissa toukokuussa 2009.

Abdulai oli mukana Pekingin olympialaisissa 2008, mutta selviytynyt karsinnasta varsinaiseen finaaliin. Hän karsiutui myös Berliinin MM-kisoissa 2009.

Pituuden lisäksi Abdulai on kilpaillut pikamatkoilla 400 metriin saakka, aitajuoksussa ja korkeushypyssä. Daegun MM-kisoissa 2011 hän sijoittui 13:nneksi seitsenottelussa ennätyksellään 6212 pistettä.

Abdulai aloitti yleisurheilun syntymämaassaan Ghanassa. Hän muutti 13-vuotiaana perheensä mukana Alankomaihin, josta hän muutti opiskelemaan urheilustipendin avulla Vancouveriin Simon Fraser Universityyn vuonna 2004. Abdulai sai Kanadan kansalaisuuden tammikuussa 2008.

## Lähteet

## Aiheesta muualla

*
Tietoteoreettinen realismi

**Tietoteoreettinen realismi** (*epistemologinen realismi*) on tietoteoreettinen objektivistinen kanta, jonka mukaan on mahdollista saavuttaa tietoa todellisuudesta sellaisena kuin se on. Tietoteoreettinen realismi asettuu näin tietoteoreettista idealismia vastaan.

Tietoteoreettinen realismi olettaa ontologisen realismin, jonka mukaan mielestä riippumaton ulkoinen todellisuus on olemassa. Tietoteoreettinen realismi liittyy suoraan totuuden vastaavuusteoriaan, jonka mukaan totuudessa on kyse vastaavuudesta tämän todellisuuden kanssa.

## Tietoteoreettisen realismin muotoja

* Kriittinen realismi, jonka mukaan havaitsija on vuorovaikutuksessa todellisuuden kanssa.
* Naiivi realismi eli suora realismi, jonka mukaan todellisuus on havaintojemme kaltainen.
* Representatiivinen realismi eli epäsuora tai edustuksellinen realismi, jonka mukaan ulkoinen todellisuus aiheuttaa havaintomme.
* Transsendentaalinen realismi, jonka mukaan ihmiselle on mahdollista tuntea oman mielensä rajoitteet niin, että oliot sinänsä voidaan tuntea.
* Uusi realismi eli neorealismi, eräs naiivin realismin muoto.

## Lähteet
Kargasokin piiri

**Kargasokin piiri** () on paikallinen itsehallintoalue Tomskin alueen pohjoisosassa Venäjällä. Piirin pinta-ala on 86&nbsp;900 neliökilometriä, ja asukkaita on 22&nbsp;900 henkeä (vuonna 2008).

Piiri on pinta-alaltaan Tomskin alueen suurin. Sen koillis- ja lounaisosissa sijaitsevien asutuskeskusten välinen etäisyys on yli tuhat kilometriä. Tärkeimmät joet ovat Ob, Tym ja Vasjugan. Seudulla on huomattavat öljy- ja turvevarat.

Hallinnollinen keskus on Kargasokin kylä, josta on matkaa alueen pääkaupunkiin Tomskiin 427 kilometriä. Piiriin kuuluu 13 maalaiskuntaa: Kargasok, Kindal, Novo-Jugino, Novyi Vasjugan, Sosnovka, Srednetymskoje (keskuspaikka Molodjožnyi), Sredni Vasjugan, Terviz (keskuspaikka Novyi Terviz), Tolparovskoje (keskuspaikka Kijevski), Tymsk, Ust-Tšižapka (keskuspaikka Berjozovka), Ust-Tym ja Vertikos.

Seudun kanta-asukkaita ovat selkupit, hantit ja evenkit. Kargasokin kylä mainitaan ensimmäisen kerran vuonna 1640. Vuonna 1924 perustettiin Kargasokin volosti. 1930-luvulla seudulle karkotettiin Stalinin vainojen uhreja. Vuonna 1949 Kargasokin piiriin liitettiin Tymin ja vuonna 1959 Vasjuganin piirit.

Seudulla tuotetaan 60 prosenttia Tomskin alueen öljystä ja kaikki kaasu. Suurimmat yritykset ovat Tomskneft ja Vostokgazprom. Vuonna 2003 avattiin Kargasokin öljynjalostamo.

## Aiheesta muualla
* Kargasokin piirin sivusto
Luettelo Suomen sahoista

Tämä on täydentyvä luettelo Suomessa toimineista merkittävistä historiallisista sahalaitoksista. 1700-luvun lopulla sahoja oli Suomessa muutamia kymmeniä, vesivoimalla toimivia. 1800-luvun jälkipuoliskolla sahalaitoksia tuli nopeasti lisää, kun vesivoiman korvasi höyryvoima. 1900-luvun alussa sahoja oli noin 570, vuonna 1939 noin 470. Määrä laski vähitellen, kun isot sahat alkoivat syrjäyttää pienempiä. 1950-luvulla Suomessa oli vielä noin 300–400 sahalaitosta. 2000-luvulla määrä on vähentynyt nopeasti: vuoden 2025 paikkeilla teollisia sahoja on Suomessa alle sata.

## Katso myös
* Luettelo Suomen kapearaiteisista rautateistä – sisältää useita metsärautateitä sekä sahateollisuusratoja

## Lähteet
* Tapio Karjalainen: Puutavarayhtiöiden maanhankinta ja -omistus pohjois-Suomessa vuosina 1885-1939 - Pohjois-Suomessa puunjalostusteollisuutta harjoittaneet yhtiöt 
* Harri Turunen: Sahateollisuuden historiaa Kala- ja Pyhäjokilaaksoissa (KirjastoVirma)  
* Heikki Myyryläinen: Sahateollisuutta Mikkelin maalaiskunnassa 1800-luvun lopulla ja 1900-luvun alkupuolella 
* Murolekosken tila: Murolen sahan historiaa 
* Hellnäsin sahan historiaa (ruotsinkiel.)
* Tihisenniemen sahan historiaa
* Harri Kause: Suojärven sahateollisuus, esitelmä Ruutiukkojen lounastilaisuudessa 10.9.2007 
* Salmi-säätiön sivut: Salmin metsäteollisuus 
*Pohjois-Karjalan kulttuuriympäristö Pohjois-Karjalan liitto, Julkaisu 83, 2004
*Kuokkastenkosken teollisuustoiminnan historiaa  Oyk.fi

### Viitteet

## Aiheesta muualla
* Käytöstä poistettuja Suomen sahoja kuvineen 

## Kirjallisuutta
* Jorma Ahvenainen: *Suomen sahateollisuuden historia*. WSOY 1984 
* Timo Kantonen: *Satakunta sahaa Suomessa. Kulttuurihistoriallisesti merkittäviä saharakennuksia ja –ympäristöjä*. Museoviraston rakennushistorian osaston julkaisuja 18. Helsinki 1996
Leszek Nowak

**Leszek Nowak** (1943 Więckowice – 20. lokakuuta 2009 Poznań) oli puolalainen tieteenfilosofiaan erikoistunut filosofi, joka toimi professorina Adam Mickiewiczin yliopistossa. Hän kirjoitti muun muassa marxilaisesta tieteenfilosofiasta sekä tieteellisten teorioiden idealisoivasta luonteesta.

## Julkaisuja

* ”Historical Momentums and Historical Epochs. An Attempt at a non-Marxian Historical Materialism”, *Analyse und Kritik* nro. 1, 1979
* 
* 
* 
* 

## Lähteet

## Aiheesta muualla

* Leszek Nowak Adam Mickiewiczin yliopisto
Aleks Revel

**Aleks Revel** on Ilpo Koskelan luoma sarjakuvahahmo, joka edustaa Suomessa melko harvinaiseksi jäänyttä historiallista gangsteri- ja seikkailusarjakuvaa. Sarjakuvassa on esiintynyt myös kauhukirjallisuuden aineksia. Päähenkilö Aleks Revel on vuonna 1906 syntynyt virolainen seikkailija ja karismaattinen ammattirikollinen. Revel on melko hyväsydäminen, mutta saa toistuvasti huomata, että järjestäytyneen rikollisuuden maailmassa ei ole helppo säilyttää kunniaa tai ystäviä. Revelin elämäntarina kietoutuu 1900-luvun levottomuuksien ja jännitteiden ympärille. Aleks Revel esiintyi ensi kertaa vuonna 1985 Kemin sarjakuvakilpailuissa, jotka Ilpo Koskela voitti.

## Aleks Revel -sarjakuvien tapahtumia

Aleks Revel on hyvän perheen poika, jonka yliopisto-opinnot keskeytyvät 1930-luvun alussa okkultistisen skandaalin johdosta. Tämän jälkeen hän päätyy Viron alamaailmaan ja ryhtyy pirtutrokariksi. Alkoholin salakuljettaminen kieltolain aikaiseen Suomeen tarjoaa rohkeille ja neuvokkaille miehille rikastumisen mahdollisuuksia. Aleks Revel menestyy trokausoperaatioissa hyvin ja nousee pirtukeisari Uuge Reisin luottomieheksi. Hänen kumppanikseen vakiintuu Kotkan Kalleksi kutsuttu lupsakka karjalaismies. Myöhemmin Revelin onni kääntyy. Hän menettää Uuge Reisin suosion ja saa kintereilleen sekä Suomen poliisin että suomalaisia rikollisia. Näitä tapahtumia kuvaillaan sarjakuvanovelleissa, jotka on alun perin julkaistu eri yhteyksissä 1980-luvun jälkipuolella. Vuonna 1997 ne julkaistiin yksin kansiin koottuna *Aleks Revel* -sarjakuva-albumina. Tapahtumat saivat jatkoa *Irlantilainen*-sarjakuvaromaanissa, joka ilmestyi vuonna 1991. Vuonna 1992 ilmestyi *Sarjakuvakeittokirja*, joka kertoi Aleks Revelin myöhemmistä vaiheista Espanjan sisällissodassa ja sen jälkeen Pariisissa. Teokseen sisältyi myös Aleks Revelin vaiheisiin liittyviä ruokareseptejä.

Pitkän tauon jälkeen Aleks Revel palasi vuonna 2009 sarjakuvaromaanissa *Paholaisen kuiskaus*. Tarina sijoittuu 1960-luvun alun Kuubaan. Aleks Revel on ikääntynyt 55-vuotiaaksi, mutta elää yhä seikkailijan ja hämärämiehen elämää.
FIBA Euroliiga

**FIBA Euroliiga** oli vuosina 1958–2000 toiminut kansainvälinen koripallosarja. Sarja oli Euroopan korkeatasoisin.

## Historia
FIBA perusti sarjan vuonna 1958. Sarjaa pelattiin aina vuoteen 2000 saakka, kunnes FIBA perusti uuden sarjan, Suproleaguen. Tämä johtui siitä, että FIBA ei ollut koskaan rekisteröinyt kilpailulleen Euroliiga-nimeä, jolloin ULEB saattoi ottaa sen vapaasti käyttöönsä. Kaudella 2000–2001 Euroopassa nähtiinkin kaksi koripallon huippusarjaa, kun pelattiin ULEB:n järjestämä Euroliiga sekä FIBA:n järjestämä Suproleague. Yhden kauden jälkeen FIBA lopetti kuitenkin sarjan järjestämisen.

## FIBA Euroliigan loppuottelut
### 1958-1965: Moniosainen finaali

### 1966-1987: Yksi finaali

### 1988-2000: Final Four

## Mestaruudet joukkueittain

## Aiheesta muualla
*FIBA Europe
RME

**RME** on saksalaisen Audio AG:n omistama tuotemerkki, joka tunnetaan äänikorteistaan ja firewire-interfaceista. RME:n tunnetuin ja todennäköisesti myös myydyin tuote on 56-kanavainen Firewire 800-audiointerface.

Kaikki RME:n tuotteet valmistetaan Saksassa ja kenties osittain siitä syystä RME on saavuttanut mainetta luotettavana hardware-valmistajana. RME lienee myös ainut firewire-pohjaisten audiointerfacejen valmistaja, joka on valmistaa itse omat piirinsä yleisten firewire-komponenttien sijaan. Myös RME:n laiteajurit nauttivat luottamuksesta sekä PC- että MacIntosh-käyttäjien keskuudessa. RME on luonut myös mainetta innovatiivisuudellaan ääniammattilaisten käyttämien MADI-tuotteiden (Multichannel Audio Digital Interface) parissa.

## Aiheesta muualla
*RME:n kotisivu  
*RME:n suomalaisen maahantuojan sivut
Ettore Messina

**Ettore Messina** (s. 30. syyskuuta 1959 Catania) on italialainen koripallovalmentaja. Vuodesta 2014 lähtien hän on toiminut San Antonio Spursin apuvalmentajana. Messina on valittu yhdeksän muun valmentajan ohella Euroliigan 50 suurimman vaikuttajan listalle. __notoc__

## Ura
Messinan ura päävalmentajana alkoi Virtus Bolognassa kaudella 1989–1990. Lukuisten kansallisten mestaruuksien ja cup-voittojen lisäksi hän on valmentanut sekä Bolognan että venäläisen TsKA Moskovan neljästi Euroliigan mestariksi. Italian maajoukkueen hän johti hopealle vuoden 1997 EM-kilpailuissa. 

Vuonna 2009 Messina siirtyi ACB-liigassa pelaavan Real Madridin päävalmentajaksi. Hän valmensi seuraa kaksi kautta, kunnes siirtyi kaudeksi 2011–2012 Los Angeles Lakersin konsultiksi. Kaudet 2012–2014 hän valmensi TsSKA Moskovaa. Vuonna 2014 Messina siirtyi NBA-seura San Antonio Spursiin, jossa hän toimii Gregg Popovichin valmentaman joukkueen apuvalmentajana.

## Joukkueet
* 1989–1993  Virtus Bologna
* 1993–1997 
* 1997–2002  Virtus Bologna
* 2002–2005  Benetton Treviso
* 2005–2009  TsSKA Moskova
* 2009–2011  Real Madrid
* 2012–2014  TsSKA Moskova
* 2014–  San Antonio Spurs (apuv.)

## Saavutukset

* Euroliiga: 1998, 2001, 2006, 2008
* Euroopan cup-voittajien cup: 1990
* Italian-mestaruus: 1993, 1998, 2001, 2003
* Italian cup: 1990, 1999, 2001, 2002, 2003, 2004, 2005
* Italian supercup: 2002
* Venäjän-mestaruus: 2006, 2007, 2008, 2009
* Venäjän cup: 2006, 2007
* Euroopan-mestaruushopea: 1997

* Euroliigan vuoden valmentaja: 2006, 2008
* Euroopan vuoden valmentaja: 1998
* Italian vuoden valmentaja: 1990, 1993, 1998, 2001, 2005

## Lähteet

## Aiheesta muualla

* Messinan esittely Euroliigan sivustolla 
* LegaBasket
HMS Superb (1875)

**HMS Superb** oli Sir Edward Reedin Turkin laivastolle suunnittelema ja Thames Ironworksin rakentama taistelulaiva (alkuperäiseltä nimeltään *Hamidieh*), joka siirrettiin vuonna 1878 Venäjän ja Turkin välisen sodan vuoksi yhdessä Belleisle-luokan alusten ja ''HMS Neptunen'' kanssa Britannian kuninkaalliselle laivastolle.

Aluksen alkuperäisten piirustusten mukaan alus oli suurempi versio *HMS Herculeksesta*. Aluksen aseistusta oli kasvatettu ja panssarointia lisätty. Muutokset kuitenkin aiheuttivat lopulta merkittäviä muutoksia valmistuneeseen alukseen ja aiheuttivat viiden vuoden viiveen vesillelaskun ja valmistumisen välille.

## Palvelus
Alus liitettiin palvelukseen otettaessa Välimeren laivastoon, jossa se palveli seuraavat seitsemän vuotta. Alus osallistui Aleksandrian pommitukseen, jossa se käytti 310 kymmenen tuuman kranaattia. Alukseen osui samassa yhteydessä kymmenen kranaattia, joista seitsemän osui panssariin. Osumat eivät aiheuttaneet henkilövahinkoja.

Alus oli modernisoitavana vuosina 1887–1891 Chathamin telakalla, minkä jälkeen se palveli vartioaluksena Clydessä vuoteen 1894, jolloin se siirrettiin reserviin.

Reservissä palvellessaan se palveli merellä ainoastaan vuoden 1900 sotaharjoituksissa. Vuodesta 1904 alus oli epidemiasairaalana, kunnes se myytiin vuonna 1906 romutettavaksi.

## Lähteet
*

### Viitteet
Slow Hands

**Slow Hands** on Interpolin vuonna 2004 julkaistu kappale,  joka on julkaistu singlenä ja albumilla Antics.

## Kappaleet
**Alkuperäinen Brittiversio**
# "Slow Hands"
# "Slow Hands" (Dan the Automator remix)
# "Slow Hands" (Britt Daniel of Spoon remix)

## Aiheesta muualla
* Slow Hands discogs.com -sivustoll
Dave Dryden

**Dave Dryden** (5. syyskuuta 1941 Hamilton, Ontario, Kanada – 4. lokakuuta 2022) oli kanadalainen jääkiekkomaalivahti, joka pelasi ammattilaisena vuosina 1959–80. Dryden pelasi urallaan muun muassa New York Rangersissa, Chicago Blackhawksissa, Buffalo Sabresissa, Salt Lake Golden Eaglesissa, Chicago Cougarsissa ja Edmonton Oilersissa. Dryden pelasi NHL:ssä yhteensä 203 ottelua.

Lopetettuaan uransa Edmontonissa kauden 1979–1980 jälkeen Dryden toimi valmennustehtävissä. Dryden oli kaudella 1980–1981 OHL-joukkue Peterborough Petesin päävalmentaja ja kaudet 1983–1987 Detroit Red Wingsissä eri valmennustehtävissä.

Pelaajauransa lisäksi Dryden kehitti jääkiekkomaalivahtien nykymuotoisen maskin. Myös Drydenin veli Ken Dryden oli jääkiekkoilija.

## Lähteet
* Dave Drydenin uran tilastot

### Viitteet
Kiertoheiluri

**Kiertoheiluri** (*torsioheiluri*) on heiluri, jossa massakappale on ripustettu yläpäästään kiinnitettyyn kuituun, ja jonka oskillaatio perustuu kuidun kiertymiseen. Massakappaleen oskillaatio (myötäpäivään, vastapäivään, myötäpäivään...) tapahtuu siis kohtisuorasti gravitaatioon nähden, ja gravitaation ainoa merkitys on jännittää kuitua painamalla massakappaletta. Kiertoheilurin palauttava vääntömomentti on suoraan verrannollinen poikkeutuskulmaan ja direktiomomenttiin D,

:M=-D\theta .

Kuidun ominaisuuksilla on heilurissa keskeinen merkitys. Kuitu voidaan käsittää pitkänä, ohuena ja kiinteänä tankona. Siihen muodostuu massakappaleen painon vuoksi venymää ja massakappaletta kierrettäessä myös kiertoa. Hooken lain mukaan muodonmuutos on suoraan verrannollinen voimaan eli torsioheilurissa venyminen massakappaleen painoon. Kimmokerroin kuvaa kuormittavan voiman ja venymän suhdetta. Venyminen paitsi pidentää myös ohentaa kuitua. Poissonin luku kuvaa ohenemisen ja venymisen suhdetta. Painon poistamisen pitäisi palauttaa kuitu alkuperäisen muotoiseksi. Laki pätee kuitenkin vain täysin elastisille kappaleille, oikeille kappaleille on olemassa kimmoraja, jonka jälkeen kappale ei enää palaudu alkuperäiseen muotoon painon poistuttua. Kiertoon liittyvä aineelle ominainen liukukerroin \eta kuvaa puolestaan leikkausjännityksen ja poikkeutuskulman suhdetta. Lopulta direktiomomentti riippuu langan ominaisuuksista

:D=\frac{\eta A^2}{2\pi l}=\frac{\eta \pi r^4}{2l} ,

jossa \eta liukukerroin, r kuidun säde ja l kuidun pituus. Erityisen huomioitavaa on kuidun säteen merkitys kiertoheilurin herkkyyteen.

Kiertoheilurin heilahdusaika on samanmuotoinen kuin harmonisen värähtelijän

:T=2\pi \sqrt{\frac{I}{D}} ,

jossa I on hitausmomentti.

Charles Augustin Coulomb hyödynsi kiertoheiluria muun muassa uraauurtavissa tutkimuksissaan sähkövarausten veto- ja repulsiovoimista 1700-luvun lopulla. Samoihin aikoihin Henry Cavendish puolestaan käytti kiertoheiluria tutkiessaan kappaleiden välisiä gravitaatiovoimia. Kyseinen kiertoheiluriin perustuva laite tunnetaan Cavendishin vaakana. Siinä kiertoheilurin massakappaleena on keskeltä kiinnitetty vaakasuora tanko, jonka päissä on tietyt massat m1. Tangon vieressä, irti tangosta on suuremmat ja paikoilleen kiinnitetyt massat m2. Massojen välinen gravitaatio saa tangon pyörähtämään ja kuidun kiertymään kulman \theta. Kuituun syntyneestä momentista voidaan päätellä kappaleiden vuorovaikutus. Kuidun momentti on suoraan verrannollinen poikkeutuskulmaan \theta, gravitaation tuottama momentti on kääntäen verrannollinen massojen välimatkan neliöön. Coulombin kiertovaa’an periaate oli hyvin lähellä Cavendishin vaakaa; siinä kiertymän tuottivat varatut massakappaleet.

Tiedosto:Bcoulomb.png|Coulombin kiertovaaka (1785)
Tiedosto:Cavendish_Experiment.png|Cavendishin vaaka (1798)
Tiedosto:Cavendish_Torsion_Balance_Diagram.svg|Cavendishin vaa'an toiminta


## Lähteet
Dan the Automator

**Daniel M. Nakamura**, tunnetaan paremmin nimellä *Dan the Automator Nakamura ダン中村* (s. 9. syyskuuta 1967), on yhdysvaltalais-japanilainen musiikintuottaja, joka perusti levy-yhtiö 75 Arkin.

Dan on perustanut myös yhtyeen nimeltä Crudo Mike Pattonin kanssa.
Pallacanestro Varese

**Pallacanestro Varese** on italialainen Varesea kotipaikkanaan pitävä koripalloseura. Sponsorointisyistä seura tunnetaan myös nimellä **Openjobmetis Varese**.

## Historia

Seura perustettiin vuonna 1945. Jo neljän vuoden päästä perustamisesta joukkue sijoittui hopealle. Ensimmäisen Italian mestaruuden joukkue voitti vuonna 1961 ja seuraavan mestaruuden vuonna 1964. Seuran Euroopan hallinta alkoi 1970-luvulla, kun Varese osallistui joka ikiseen FIBA Euroliigan finaaliin vuosina 1970-1979. Vuonna 1970 joukkue voitti harvinaisen triplamestaruuden, kun joukkue voitti Euroliigan, Italian liigan ja Italian Cupin. Lisäksi joukkue voitti samana vuonna Intercontinental Cupin. 

1980-luvulta alkoi seuran hiljaisempi kausi, ja vuonna 1992 joukkue jopa tippui Serie A2:een. Varese onnistui uusimaan Italian mestaruutensa vasta vuonna 1999, jolloin viimeisestä mestaruudesta oli kulunut 21 vuotta. Kaudella 2007–2008 joukkue putosi uudestaan LegaDuehen, mutta onnistui nousemaan heti yhden kauden jälkeen.  

## Seurassa pelanneita

## Lähteet

## Aiheesta muualla

* Virallinen kotisivu
Aleksandrovskojen piiri

**Aleksandrovskojen piiri** () on paikallinen itsehallintoalue Tomskin alueen luoteisosassa Venäjällä. Vuonna 1923 perustetun piirin pinta-ala on 29&nbsp;900 neliökilometriä ja asukkaita on 10&nbsp;000 henkeä (vuonna 2008).

Piirin halki virtaa Objoki, joka toimii tärkeimpänä liikenneväylänä. Sen rannalla sijaitsevat kaikki asutuskeskukset. Pinta-alasta 47&nbsp;% on metsää ja loput etupäässä suota. Seudulla on huomattavat öljy-, kaasu- ja turvevarat.

Hallinnollinen keskus on Aleksandrovskojen kylä, josta on 941 kilometriä matkaa alueen pääkaupunkiin Tomskiin. Piiriin kuuluu 6 maalaiskuntaa: Aleksandrovskoje, Lukaškin Jar, Nazino, Novonikolskoje, Oktjabrski ja Severnyi. Alueella sijaitseva Streževoin kaupunki muodostaa erillisen kaupunkipiirikunnan.

Asukkaista 80&nbsp;% on venäläisiä, 9&nbsp;% saksalaisia ja 4,8&nbsp;% hanteja ja selkuppeja.

Seudun kanta-asukkaita ovat selkupit. Hantit ja venäläiset kasakat saapuivat alueelle 1500-luvun lopulla. Ortodoksisia seurakuntia alettiin perustaa paikallista väestöä varten 1700-luvulla. Vakituista venäläisasutusta syntyi vasta 1800-luvulla. Aleksandrovskojen kylän nimenä oli vuoteen 1924 saakka Nižne-Lumpokolskoje. Suomalainen kielitieteilijä M. A. Castrén kuvasi sitä vuonna 1845 seuraavaan tapaan: ”Nižni-Lumpokolsk on surkea pieni kyläpahanen, joka koostuu puoliksi hajonneesta kirkosta, kolmesta hatarasta venäläispirtistä ja kolmesta venäläistyyliin rakennetusta ostjakkijurtasta.” 1900-luvun vaihteessa väestöstä puolet oli venäläisiä ja puolet hanteja. Tärkeimmät elinkeinot olivat metsästys ja kalastus.

1930-luvun alussa seudulle siirrettiin maatalouden kollektivisoinnin yhteydessä karkotettuja talonpoikia. Toukokuussa 1933 Nazinon kylän lähellä sijaitsevalle saarelle jätettiin yli 6&nbsp;000 Euroopan-puoleisista suurkaupungeista karkotettua, joista suurin osa menehtyi. Toisen maailmansodan aikana alueelle siirrettiin saksalaisia, puolalaisia ja virolaisia. 1960-luvulla alkoi öljyvarojen hyödyntäminen, jonka yhteydessä rakennettiin Streževoin kaupunki. Vuonna 1969 valmistui Aleksandrovskojen ja Nižnevartovskin välinen öljyjohto ja vuonna 1972 Tomskiin ja Anžero-Sudženskiin johtava öljyputki.

Tärkeimmät tuotannonalat ovat öljy-, metsä- ja elintarviketeollisuus. Perinteinen elinkeino on kalastus.

## Aiheesta muualla
* Aleksandrovskojen piirin sivusto  
* Aleksandrovskojen piiri Tomskin alueen sivustolla
Streževoi

**Streževoi** () on kaupunki Tomskin alueella Venäjällä. Se sijaitsee Obin rannalla 931 kilometriä Tomskista luoteeseen. Streževoi muodostaa erillisen kaupunkipiirikunnan, joka ei kuulu sitä ympäröivän Aleksandrovskojen piirin yhteyteen. Asukkaita on 44&nbsp;500 henkeä (vuonna 2008).

Streževajan kalastajakylän perustivat 1930-luvun alussa seudulle karkotetut ”erityissiirtolaiset”. Vuonna 1966 sen lähelle alettiin rakentaa öljynporaajien taajamaa, josta vuonna 1978 tuli kaupunki. Nykyään se on huomattavan öljy- ja kaasuntuotantoalueen keskus. Kaupungissa on öljynjalostamo, lentokenttä ja laivalaituri. Sieltä on maantieyhteys Nižnevartovskiin.

## Aiheesta muualla

* Streževoin kaupungin sivusto
Risako Sugaya

**Risako Sugaya** (, s. 4. huhtikuuta 1994) on japanilainen poplaulaja ja idoli. 

Sugaya esiintyi Hello! Projectiin kuuluneessa Berryz kōbō -yhtyeessä, joka perustettiin vuonna 2004. Vaikka hän oli yhtyeen nuorin jäsen, hänelle annettiin laulutaitonsa ansiosta paljon tärkeitä lauluosuuksia. 

## Lähteet
Aasianmedestäjät

**Aasianmedestäjät** (*Leptocoma*) on medestäjien heimoon kuuluva varpuslintusuku. Aasianmedestäjien sukuun kuuluu BirdLifen mukaan viisi lajia. Joissain lähteissä suvun lajit luetaan kuuluvaksi medestäjien (*Nectarinia*) sukuun.

## Aasianmedestäjiin kuuluvia lajeja
* Aasianmangrovemedestäjä *Leptocoma calcostetha*
* Malabarinmedestäjä *Leptocoma minima*
* Mustamedestäjä *Leptocoma aspasia*
* Pihamedestäjä *Leptocoma zeylonica*
* Rämeikkömedestäjä *Leptocoma sperata*

## Lähteet
Red Rum

**Red Rum** oli yksi maailman kuuluisimmista ja menestyneimmistä laukkahevosista.

## Saavutuksia
Red Rum nousi Isossa-Britanniassa suureen suosioon, kun se voitti Grand Nationalin vuosina 1973 ja 1974. 1975 ja 1976 Red Rum tuli kisassa kakkoseksi ja voitti jälleen vuonna 1977.

Red Rum kuoli 30 vuoden iässä 18. lokakuuta 1995.

## Lähteet
* 

## Aiheesta muualla
*
Guardians 4

**Guardians 4** on vuonna 2009 perustettu j-pop-ryhmä, johon kuuluvat Aika Mitsui, Risako Sugaya, Yurina Kumai ja Saki Nakajima.

## Singlet

Järjestyksessä vanhimmasta uusimpaan:

# Omakase! Guardian
# School Days
# PARTY TIME
# Going On!
Nuorten Jukola

**Nuorten Jukola** (**NuJu**) on vuosittain järjestettävä 11–18-vuotiaille tarkoitettu seitsenosuuksinen viestisuunnistuskilpailu. Se on järjestetty vuodesta 1986 lähtien elokuussa Venlojen viestistä ja Jukolan viestistä erillisenä kilpailuna. Joukkueessa on oltava sekä tyttöjä että poikia. Viestiin ottaa osaa noin 170 joukkuetta ja se on maailman suurin yksittäinen nuorisosuunnistusviesti.

## Nuorten Jukolan tilastot

## Lähteet

## Aiheesta muualla
*
Grimsby Town FC

**Grimsby Town FC** on vuonna 1878 perustettu englantilainen jalkapalloseura. Sen kotipaikka on Yorkshiren ja Humberin hallintoalueella Grimsbyssä sijaitseva Cleethorpes. Grimsby Town FC pelaa kaudella 2025–2026 Englannin neljänneksi korkeimmalla sarjatasolla Kakkosliigassa. Vuodet 2010–2016 se pelasi viidennellä sarjatasolla Konferenssissa.

Grimsby Town nousi kauden 1900–1901 päätteeksi Englannin 1. divisioonaan. Se putosi takaisin 2. divisioonaan kaksi vuotta myöhemmin. Tällöin Grimsby jäi 1. divisioonan toiseksi viimeiseksi 25 pisteellä ja jätti taakseen vain Bolton Wanderersin, joka keräsi 19 pistettä. Parhaimmillaan Grimsby pelasi 1930- ja 1940-luvulla pääsarjatasolla 1. divisioonassa. Seuran paras sijoitus oli viides kaudella 1934–1935. Grimsby Town on päässyt myös FA Cupin välieriin 1936 ja 1939.

## Lähteet

## Aiheesta muualla
* Seuran kotisivut
Verhneketjen piiri

**Verhneketjen piiri** () on paikallinen itsehallintoalue Tomskin alueen koillisosassa Venäjällä. Vuonna 1939 perustetun piirin pinta-ala on 43&nbsp;300 neliökilometriä ja asukkaita on 18&nbsp;200 henkeä (vuonna 2009).

Piiri käsittää Ketjoen yläjuoksun sivujokineen. Pinta-alasta 57,7&nbsp;% on metsää ja 39,2&nbsp;% suota. Suuret turvevarannot ovat toistaiseksi kokonaan hyödyntämättä ja öljyvaroja vasta tutkitaan.

Hallinnollinen keskus on Belyi Jarin kaupunkimainen taajama. Sen lisäksi piiriin kuuluu 8 maalaiskuntaa: Jagodnoje, Kaitaga, Kljukvinka, Makzyrskoje (keskuspaikka Lisitsa), Orlovskoje (keskuspaikka Tsentralnyi), Palotška, Saiga ja Stepanovka.

Belyi Jarista on rautatieyhteys Tomskiin. Matkaa piirikeskuksesta alueen pääkaupunkiin on 295 kilometriä.

Alueen kantaväestöä ovat selkupit ja evenkit. Ketjoen kautta on kulkenut vanha Euroopan ja Aasian välinen kauppareitti. Vuoden 1597 tienoilla venäläiset rakensivat Ketin linnakkeen, ja myöhemmin seudulle alkoi muuttaa vanhauskoisia. Perinteisiä elinkeinoja olivat metsästys ja kalastus. 1800-luvun lopussa Ob yhdistettiin Jeniseihin Ketjoen kautta kulkeneella kanavalla, jonka käytöstä luovuttiin 1900-luvun alussa. Alueen metsävaroja alettiin hyödyntää vuonna 1927. Vuonna 1971 valmistui Belyi Jarin ja Asinon metsäteollisuuskeskuksen välinen rautatie.

Seudun talous perustuu metsänhankintaan ja sahateollisuuteen.

## Aiheesta muualla
* Verhneketjen piirin sivusto
Jackal

**Jackal** tarkoittaa muun muassa seuraavia:

*Sakaali (vuoden 1997 elokuva)
* The Jackal, hahmo ammuntapelissä *[[Far Cry 2]]* 
* *[[Jackal (videopeli)|Jackal]]*, vuoden 1986 videopeli

;Britannian kuninkaallinen laivasto
* HMS Jackal (1778), 10-tykkinen kutteri
* HMS Jackal (1779), 14-tykkinen kutteri
* HMS Jackal (1792), 10-tykkinen priki
* HMS Jackal (1801), Bloodhound-luokan 12-tykkinen tykkipriki
* HMS Jackal (1844), rautainen siipiratastykkivene
* HMS Jackal (1866), kalastuksen valvonta-alus
* HMS Jackal (1911), Acheron-luokan hävittäjä
* HMS Jackal (F22), J-luokan hävittäjä

## Katso myös
* Jackyl, yhdysvaltalainen rockyhtye
* Sakaali, täsmennyssivu
Urhea pikku leivänpaahdin

**Urhea pikku leivänpaahdin** (*The Brave Little Toaster*) on vuonna 1987 julkaistu koko perheen elokuva. Elokuva pohjautuu Thomas M. Dischin samannimiseen pienoisromaaniin. Elokuva on saanut myös Parents' Choice -palkinnon. 

## Juoni

Elokuva alkaa vanhasta ja autiosta mökistä, jossain kaukaisella mäellä metsän keskeltä. Mökki ei ole täysin autio, sillä sisälle on jätetty huonekaluja. Aamu alkaa hiljaisesti radion soidessa. Uneliaat pikku sähkölaitteet leivänpaahdin, radio, imuri, lamppu ja sähköhuopa heräilevät. Hetkessä kaikki havahtuvat auton ääneen jossain kaukana. Leivänpaahdin autetaan ylös ullakolle, josta hän näkee pitkälle aivan tielle asti. "Se tulee tänne" Leivänpaahdin riemuitsee tullessaan alas ullakolta. Kaikki ovat innoissaan isännän saapumisen johdosta ja yrittävät kukin mennä paikoilleen elottomiksi. Auto käy pihassa ja kaikki kuulevat auton taas jatkavan matkaa, jolloin kaikki kiipeävät ikkunalle ja huomaavat pihassa uuden kyltin, jossa lukee "Myytävänä". Suruissaan kaikki nyyhkivät, ettei se ollutkaan isäntä.

## Suomenkieliset ääninäyttelijät
Listassa näkyy vain osa hahmoista.

## Lähteet
Contradictions Collapse

__NOTOC__

**Contradictions Collapse** on ruotsalaisen metalliyhtye Meshuggahin vuonna 1991 julkaistu debyyttialbumi. Levyn alkuperäinen nimi oli *(All This Because of) Greed*. 

Albumi julkaistiin uudelleen vuonna 1998 *Contradictions Collapse & None* -nimellä *[[None (EP)|None]]* -EP:n kanssa, lukuun ottamatta EP:n viimeistä kappaletta. Albumi julkaistiin vielä toistamiseen Nuclear Blastin "Reloaded" - julkaisuna vuonna 2008, tosin ollen sisällöltään sama kuin vuoden 1998 julkaisu.

## Kappaleet
# 
# 
# 
# 
# 
# 
# 
# 
# 

**Japanin bonuskappaleet**
# 
# 
# 

## Kokoonpano
* Jens Kidman – laulu, rytmikitara
* Fredrik Thordendal – soolokitara, laulu
* Peter Nordin – basso, taustalaulu
* Tomas Haake – rummut, laulu

## Arvostelut
* Allmusic: 

## Lähteet

## Aiheesta muualla
* 
*
High Society

**High Society** voi tarkoittaa ainakin seuraavia:

* ”High Society”, jazzstandardi vuodelta 1901
* *[[Skandaalihäät (vuoden 1956 elokuva)|Skandaalihäät]]* (engl. *High Society*), vuonna 1956 ensi-iltansa saanut elokuva
* *[[High Society (musikaali)|High Society]]*, *Skandaalihäihin* perustuva vuonna 1998 ensi-iltansa saanut Broadway-musikaali
* High Society, yhdysvaltalainen pornolehti, joka alkoi ilmestyä vuonna 1976
* *High Society*, Ben Eltonin romaani vuodelta 2002.
* *[[High Society (albumi)|High Society]]*, DDT-Jazzbandin albumi vuodelta 1971
Brig o’ Doon

**Brig o' Doon** on myöhäiskeskiaikainen silta, joka tunnetaan siitä, että se on tapahtumapaikkana Robert Burnsin legendaarisen kuuluisan Tam o' Shanter runon viimeisen säkeistön osalta. Tam on hevosen selässä, ja häntä jahtaa Nannie-noita. Hän onnistuu juuri ja juuri pakenemaan häneltä kulkemalla sillan yli, jonka alla juoksee virta. Noita ei onnistu kuin repimään hevoselta hännän irti.

Silta sijaitsee lähellä Allowaytä Etelä-Ayrshiressä ja kulkee Doon-joen yli. Silta rakennettiin uudelleen 1700-luvulla. Sen lähellä on Burnsille pystytetty muistomerkki.

On spekuloitu myös, että silta olisi saattanut toimia inspiraationa Lumottu laakso elokuvan englanninkieliselle nimelle Brigadoon.

Silta näkyy myös vuoden 2007 viiden punnan skottilaisissa seteleissä.

## Lähteet

## Aiheesta muualla
*Photograph at UndiscoveredScotland.com
*Pictures of Brig O' Doon House, Alloway